CELEX: 31986D0538
Language: el
Date: 1986-10-30 00:00:00
Title: 86/538/ΕΟΚ: Απόφαση της Επιτροπής της 30ής Οκτωβρίου 1986 για την τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία

Avis juridique important

|

31986D0538

86/538/ΕΟΚ: Απόφαση της Επιτροπής της 30ής Οκτωβρίου 1986 για την τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  

Επίσημη Εφημερίδα αριθ. L 319 της 14/11/1986 σ. 0070 - 0073

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Οκτωβρίου 1986  για την τροποποίηση της απόφασης 81/545/ΕΟΚ περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  (86/538/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέσων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 86/469/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικές προϋποθέσεις και οι απαιτήσεις για το κτηνιατρικό πιστοποιητικό κατά τις εισαγωγές νωπού κρέατος από τη Βουλγαρία καθορίσθηκαν στην απόφαση 81/545/ΕΟΚ της Επιτροπής (3)·  ότι οι βουλγαρικές αρχές μετέβαλαν την πολιτική εμβολιασμού κατά του εξωτικού αφθώδους πυρετού και της πανώλης των χοίρων· ότι, όσον αφορά τον εξωτικό αφθώδη πυρετό, χρησιμοποιούνται σήμερα οι τύποι Α22 και Asia 1 του εμβολίου, κατά τον εμβολιασμό των βοοειδών και προβατοειδών στην προστατευτική ζώνη κατά μήκος των συνόρων με την Τουρκία και την Ελλάδα, συμπεριλαμβανομένων των περιοχών Bourgas, Jambol, Haskovo, Smoljan και Blagoevgrad· ότι όσον αφορά την πανώλη των χοίρων, έχει διενεργηθεί εμβολιασμός στη Βουλγαρία·  ότι λόγω των ειδικών υγειονομικών συνθηκών που επικρατούν σε ορισμένα κράτη μέλη όσον αφορά την πανώλη των χοίρων, αυτά απολαύουν ειδικών διατάξεων κατά το ενδοκοινοτικό εμπόριο· ότι πρέπει, εξάλλου, να επιτραπεί να εφαρμόζουν ειδικές διατάξεις κατά τις εισαγωγές από τρίτες χώρες· ότι οι διατάξεις αυτές πρέπει να είναι τόσον αυστηρές όσο και εκείνες οι οποίες εφαρμόζονται από το ίδιο το κράτος μέλος κατά το ενδοκοινοτικό εμπόριο·  ότι τα μέτρα που προβλέπονται από στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/545/ΕΟΚ τροποποιείται ως εξής:  1. Στο άρθρο 1 οι όροι «Mitchourine, Malko, Tarnovo, Groudovo, Elhovo και Svilengrad» αντικαθίστανται από τους όρους «Bourgas, Jambol, Haskovo, Smoljan και Blagoevgrad».  2. Στο άρθρο 2 η παράγραφος που ήδη υπάρχει αριθμείται «1».  3. Στο άρθρο 2 προστίθεται η ακόλουθη παράγραφος:  «2. Ενόσω εξακολουθούν να παραμένουν επίσημα απαλλαγμένες από την πανώλη των χοίρων, η Δανία, η Ιρλανδία και το Ηνωμένο Βασίλειο, επιτρέπεται, όσον αφορά το νωπό χοίρειο κρέας που αναφέρεται στο άρθρο 1 σημείο 1 στοιχείο α), να διατηρούν τους εθνικούς υγειονομικούς τους κανόνες που αφορούν την προστασία από την πανώλη των χοίρων».  4. Το παράρτημα Α αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση εφαρμόζεται από την 1η Νοεμβρίου 1986. Εντούτοις, τα πιστοποιητικά που χρησιμοποιούνται σήμερα και έχουν τροποποιηθεί, ενδεχομένως, σύμφωνα με τις διατάξεις της παρούσας απόφασης, μπορούν να χρησιμοποιούνται μέχρι τις 28 Φεβρουαρίου 1987.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 30 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 275 της 26. 9. 1986, σ. 36.  (3) ΕΕ αριθ. L 206 της 27. 7. 1981, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημόσιου πιστοποιητικού υγείας (2):  Χώρα εξαγωγής: Βουλγαρία (εκτός των περιοχών: Bourgas, Jambol, Haskovo, Smoljan και Blagoevgrad)  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση  Κρέας από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(-σεις) και αριθμός(-οί) (2) κτηνιατρικής εγκρίσεως του(των) εγκεκριμένου(-ων) σφαγείου(-ων):  Διεύθυνση(-σεις) και αριθμός(-οί) (2) κτηνιατρικής εγκρίσεως του(των) εγκεκριμένου(-ων) εργαστηρίου(-ων)  τεμαχισμού:  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ . . .:  (χώρα και τόπος προορισμού)  με το εξής μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι:  1. το ανωτέρω αναφερόμενο νωπό κρέας προέρχεται από:  - ζώα που δεν έχουν γεννηθεί, εκτραφεί ή σφαγεί στις περιοχές Bourgas, Jambol, Haskovo, Smoljan και Blagoevgrad,  - ζώα που ευρίσκονται στην επικράτεια της Βουλγαρίας (εκτός από τις περιοχές Bourgas, Jambol, Haskovo, Smoljan και Blagoevgrad) για τρεις τουλάχιστον μήνες πριν από τη σφαγή τους ή μετά από τη γέννησή τους, εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων τριάντα ημερών καθώς και σε αντίνα 10 χιλιομέτρων, επίσης, κατά τη διάρκεια των προηγουμένων τριάντα ημερών,  - εφόσον πρόκειται για χοίρειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων,  - εφόσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των βοοειδών ή αγιοειδών κατά τη διάρκεια των προηγούμενων έξι εβδομάδων·  2. το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου, επιτράπηκε η περαιτέρω επεξεργασία κρέατος για εξαγωγή προς την Κοινότητα.  Έγινε στ . . . , την  Σφραγίδα  (Υπογραφή του επίσημου κτηνίατρου)»  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως· εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως, και για τα πλοία το όνομα.